10/02/2014 | Administración LocalMunicipal
Camariñas
Notificación da aprobación definitiva do proxecto de estatutos e bases de actuación da Xunta de Compensación do sector de solo urbanizable delimitado “Ponte do Porto” do concello de Camariñas

ANUNCIO Notificación ao abeiro do art.59.5 da Lei 30/1992 da aprobación definitiva do proxecto de estatutos e bases de actuación da Xunta de Compensación do sector de solo urbanizable delimitado “Ponte do Porto” do Concello de Camariñas. De conformidade co art.59.5 da Lei 30/1992, do 26 de novembro, de réxime xurídico das administracións públicas e procedemento administrativo común, por medio da presente procédese a notificar aos interesados que de seguido se relacionan o Decreto da Alcaldía de data 20 de decembro de 2013, que a continuación se transcribe. INTERESADOS Por resultar descoñecido os interesados no procedemento (propietarios ou titulares de dereitos de contido patrimonial no polígono): DECRETO da Alcaldía de data 20 de decembro de 2013: ANTECEDENTES DE FEITO No DOG n.º 214, de data 9 de novembro de 2012, publicouse a resolución do 10 de outubro polo que se fai publica a aprobación definitiva e as disposicións normativas do proxecto sectorial do parque empresarial da Ponte do Porto. Dita aprobación definitiva foi acordada polo Consello da Xunta de data 27 de setembro de 2012. Con data 26 de novembro de 2012 (RXE n.º 5.286) recíbese no Concello o proxecto debidamente dilixenciado. No devandito proxecto se establece como sistema de actuación o de compensación. A Asociación de Empresarios “Área Industrial Ponte do Porto”, presentou o proxecto de estatutos e bases de actuación da Xunta de Compensación do sector de solo urbanizable delimitado “Ponte do Porto” do Concello de Camariñas, (RXE núm.192, de data 15 de xaneiro de 2013; RXE núm.404, de data 30 de xaneiro de 2013 e RXE núm.2.406, de data 3 de xuño de 2013). Con data 14 de xuño de 2013, en virtude de Decreto da Alcaldía, aprobouse inicialmente o proxecto de estatutos e bases de actuación da Xunta de Compensación do sector de solo urbanizable delimitado “Ponte do Porto” do Concello de Camariñas. O acordo de aprobación inicial foi publicado no Boletín Oficial da Provincia (núm.120, de data 26 de xuño de 2013) e nun dos xornais de maior circulación (La Voz de Galicia, de data 19 de xuño de 2013), someténdoo a información pública polo prazo de vinte días. Simultaneamente notificouse de forma individual aos propietarios ou titulares de dereitos de contido patrimonial no polígono, a fin de que, por idéntico termo, formulasen as alegacións pertinentes sobre o proxecto das bases de actuación e dos estatutos, e solicitasen a súa incorporación á Xunta de Compensación. Así mesmo practicáronse notificacións, ao abeiro do art.59.5 da Lei 30/1992, do 26 de novembro, de réxime xurídico das administracións públicas e procedemento administrativo común, mediante a inserción de anuncio no Boletín Oficial da Provincia (núm.155, de data 16 de agosto de 2013). Foron presentada as seguintes alegacións: D. Bakr Sardiña Zenon (Rexistro Xeral da Xunta de data 5 de xullo 2013 e con RXE no Concello núm.3.408, de data 9 de xullo de 2013); D. Boubakar Talamantes Jordano (RXE núm.3.535, de data 13 de xullo de 2013); Dna. María del Carmen Valiña Carril (RXE núm.3.664, de data 19 de xullo de 2013) e Dna. María Concepción Rodríguez Martínez (RXE núm.3.541, de data 12 de xullo de 2013). Requiriuse á Asociación de Empresarios “ Área Industrial Ponte do Porto” (RXS núm.1.982, de data 4 de outubro de 2013), para que con carácter previo á aprobación definitiva do proxecto de Estatutos e Bases, acreditase ante esta Administración era/é propietaria de máis do 50% da superficie do sector de solo urbanizable delimitado “Ponte do Porto”, ao abeiro do art.155.1 da lei 9/2002, do 30 de decembro, de ordenación urbanística e protección do medio rural de Galicia. Presentouse a documentación requirida (RXE núm.5.377, de data 11 de outubro de 2013 e RXE núm.5.906, da data 12 de novembro de 2013). Con data 18 de decembro de 2013, emítese informe pola Secretaria Municipal. ALEGACIÓNS PRESENTADAS Primeiro. –En sentido estrito só se presenta tres alegacións pois o escrito de Dna. Concepción Rodríguez Martínez, non debe ser considerada como tal, pois, unicamente fai constar que a decisión de incorporarse á Xunta de Compensación a tomará no momento en que se aproben definitivamente os estatutos e bases de actuación, previsión está contida, como ben sinala o escrito, no art.156 da LOUG, posibilidade esta que en ningún caso foi imposibilitada por esta Administración, nin polas bases, constando expresamente no art.10.1b) destas últimas. Segundo. –No referente ás outra tres alegacións o primeiro que hai que sinalar é que son idénticas polo que se procede ao seu análise de forma conxunta: 1.–Incumprimento da porcentaxe esixida polo art.155.1 da LOUG. O art.155.1 da LOUG di: “Cando o sistema de compensación veña establecido no planeamento para un determinado polígono, a súa efectiva aplicación requirirá que os propietarios presenten o proxecto de estatutos e de bases de actuación, e que no momento da aprobación definitiva daqueles superen o 50% da superficie do polígono …” Así nun primeiro momento e de conformidade con este artigo non se precisa que os propietarios que impulsen a iniciativa representen porcentaxe algunha, pero si é preciso que no momento da aprobación definitiva representen máis do 50% da superficie do polígono. A estes efectos o Concello de Camariñas efectuou o correspondente requirimento á Asociación de Empresarios “Área Industrial Ponte do Porto” (RXS núm.1.982, de data 4 de outubro de 2013), para que con carácter previo á aprobación definitiva do proxecto de Estatutos e Bases, acreditase ante esta Administración que a Asociación de Empresarios “Área Industrial Ponte do Porto” era propietaria de máis do 50% da superficie do sector de solo urbanizable delimitado “Ponte do Porto”. En cumprimento do citado requirimento preséntase as correspondentes escrituras (RXE núm.5.377, de data 11 de outubro de 2013 e RXE núm.5.906, da data 12 de novembro de 2013), vid. antecedentes de feito do presente Decreto. De conformidade co artigo anteriormente transcrito da LOUG e tendo en conta a superficie á que se refire o proxecto sectorial a Asociación de Empresarios debía acreditar ser propietaria dunha superficie de 88.958 m2, acreditación que se realizou coa presentación das escritura que obran no expediente.2.–Introdución de criterios de compensación distinto do valor das fincas aportadas. Respecto a esta alegación sinalar que as bases de actuación son conformes plenamente ás previsións contidas na LOUG, así o art.116 establece ao respecto do contido do instrumento de equidistribución que o dereito dos propietarios será proporcional á superficie das parcelas respectivas e que para adopción dun criterio distinto requirirase unanimidade dos propietarios, polo tanto a alegación debe ser desestimada, por outra banda engadir que tampouco se xustifica nas alegacións esa “significativa diferenza en termos de valor de mercado” entre as fincas do norte, sur e centro do ámbito.3.–Prima de risco. A alegación parece referirse á base 7.2 in fine, sendo este parágrafo conforme ás previsións contidas no art.116 f) da LOUG e art.27.2 do Real Decreto Lexislativo 2/2008, do 20 de xuño, polo que se aproba o Texto refundido da Lei do Solo, sendo unha transcrición literal deste último, polo que se considera que non resulta preciso a determinación concreta ou establecemento de regra algunha para a determinación da prima de risco, ao non existir ningún precepto legal que obrigue a elo, polo que a alegación debe ser desestimada.4.–Fórmula final da base 7.ª. Esta alegación debe de ser estimada recollendo exactamente a fórmula prevista no art.42 da Orde ECO/805/2003, do 27 de marzo, sobre normas de valoración de bens inmobles e de determinados dereitos para certas finalidades financeiras, así como identificar as variables da fórmula para unha maior claridade, en todo caso a fórmula recollida na base é claro que é a orde antes referida pois se fai mención expresa a devandita norma. Así na devandita base debe de recollerse o seguinte: F = VM x (1-b)- ∑ C1 Onde: F = Valor do terreo o inmoble a rehabilitar. VM = Valor do inmoble na hipótese de edificio terminado. B = Marxe ou beneficio neto do promotor en tanto por un. C1 = Cada un dos pagos necesarios considerados.5.–Principios de publicidade e concorrencia na contratación por parte da Xunta de Compensación. O art.133 da LOUG establece “A contratación das obras de urbanización ser realizará sempre con arranxo aos principios de publicidade e concorrencia. Cando o organismo contratante sexa a administración terá que respectar ademais as prescricións da lexislación de contratos das administracións públicas”, polo que a base 6.ª cumpre estritamente co preceptuado polo art.133 da LOUG polo que se ben podería ampliarse aos restantes contratos que celebre a Xunta de Compensación ningún precepto legal obriga a elo, polo que a alegación debe ser desestimada.6.–Agrupación de intereses colectivos. A alegación considera que o criterio da agrupación ten sentido cando ten por obxecto adxudicar a parcela de resultado a un único propietario, como consecuencia de ser titular de varias fincas de orixe. Neste sentido e cando a base 8.ª se refire a “agrupación de intereses colectivos” debe entenderse que esta agrupación se producirá baixo algunha das formulas previstas polo ordenamento xurídico polo que estariamos no mesmo suposto que no dun propietario individual, en todo caso se sigue a manter o criterio da proximidade pois se di “en función do lugar no que se localice a maior superficie das parcelas de orixe ou iniciais”, polo que a alegación debe ser desestimada.7.–Proposta de reparcelación que implique menor contraprestación económica dos xuntacompensantes como criterio para determinar as fincas resultantes e as adxudicacións. O art.157 da LOUG establece que con arraxo ao establecido nas bases de actuación, a Xunta de Compensación formulará o correspondente proxecto de compensación. Para a definición dos dereitos aportados, valoración de fincas resultantes, regras de adxudicación, aprobación, efectos do acordo aprobatorio estarase ao disposto no capítulo IV deste título. Non obstante o anterior, por acordo unánime de todos os afectados poden adoptarse criterios diferentes, sempre que non sexan contrarios á lei ao planeamento aplicable, nin lesivos para o interese público ou de terceiros. No capítulo IV artigos 115 e seguintes se fixan as regras xerais para a equidistribución sinalado que é obxecto da equidistribución distribuír xustamente as cargas e beneficios da ordenación urbanística, regularizar a configuración das fincas, situar o seu aproveitamento en zonas aptas para a edificación … Ademais se sinala nese mesmo artigo que se entenderá por instrumento de equidistribución ou reparcelación a agrupación de fincas comprendidas no polígono para a súa nova división axustada a planeamento, con adxudicacións das parcelas resultantes aos interesados en proporción aos seus respectivos dereitos. O art.116 establece o contido do instrumento de equidistribución, sinalando os criterios que deberán ser tidos en conta por este, así dise no apart. a) que o dereito dos propietarios será proporcional á superficie das parcelas respectivas, pero que non obstante os propietarios poderán adoptar un criterio distinto e no apart. g) dise que se procurará, sempre que sexa posible, que as fincas adxudicadas estean situadas en lugar próximo ao das antigas propiedades dos mesmos titulares, … polo que a vista dos artigos anteriores o “criterio de menor contraprestación económica” non está previsto pola lei, e en todo caso a adopción deste criterio requiriría de unanimidade (arts.157 e 116 da LOUG), polo que a alegación debe ser desestimada.8.–Dereitos dos propietarios minoritarios. a) Convocatoria da Asemblea cando o soliciten os membros que representen o 30% das participacións, a este respecto sinalar que é habitual que se estableza a posibilidade nos estatutos de convocar a Asemblea cando o soliciten unha porcentaxe dos membros, sendo a porcentaxe que se soe establecer ao redor do 25% non existindo unha norma que sinale a porcentaxe concreta. Non obstante, e en aras de garantir os dereitos participación dos membros minoritarios, debe estimarse a alegación e modificarse os estatutos no art.15.3, cambiando a porcentaxe que nel se establece, pasando esta a ser do 25%. b) Non previsión de mecanismo que permita aos socios introducir na orde do día temas que estimen oportunos, a este respecto sinalar que non existe unha norma concreta que obrigue a elo, ao que habería que engadir que os socios minoritarios terán un representante no Consello Reitor, e que os estatutos, no art.23, establecen como atribución do Consello Reitor “a proposta e execución dos acordos da Asemblea Xeral”, polo que os dereitos dos minoritarios queda suficientemente garantidos, polo que a alegación debe ser desestimada. É máis de introducirse esta previsión o xogo das maiorías podería prexudicar o dereito dos minoritarios, pois poderían incluírse na orde do día da Asemblea asuntos que non figurasen na convocatoria adoptándose acordos sen coñecemento dos membros non presentes ou sen ter os membros presentes o tempo suficiente para o estudo do asunto.9.–Antelación da convocatoria asemblea xeral. Ao respecto da convocatoria da asemblea xeral, se considera que a redacción do art.17.1 é claramente mellorable, no sentido de que se ben a alegación plantexada pon un exemplo que debe considerarse como extremo o mesmo é posible, polo que debe estimarse a alegación establecendo un prazo que garanta que os membros da Xunta de Compensación teñan coñecemento da reunión cunha antelación suficiente para acudir á celebración da mesma. Así o art.17.1 debe modificarse, substituíndo “cinco días naturais de antelación” por “quince días naturais de antelación”. 10.–Definición de propietario minoritario. A mención que se fai a “membros minoritarios” debe ser interpretada, sen xerar maiores dúbidas, como todos os membros da Xunta a excepción do “maioritario”, polo que non procede estimar a alegación. Vistos pois, os antecedentes e fundamentos anteriormente expostos, de conformidade co previsto no art.155 da lei 9/2002, do 30 de decembro de ordenación urbanística e protección o medio rural de Galicia (LOUG), e en uso das facultades que me confire o art.21 j) e s) da lei 7/1985, do 2 de abril, reguladora das bases de réxime local, ACORDO: Primeiro. –Estimar as alegacións presentadas por D. Bakr Sardiña Zenon; D. Boubakar Talamantes Jordano; Elke Mulders Ivancheva, en base ao exposto, e relativas a: fórmula da base 7.ª; dereitos dos propietarios minoritarios: convocatoria da Asemblea e antelación da convocatoria da asemblea. Segundo. –Desestimar a alegación presentada por Dna. Luciano Ducuara Gobeo, polo motivo anteriormente exposto. Terceiro. –Desestimar as restantes alegacións presentadas por D. Bakr Sardiña Zenon; D. Boubakar Talamantes Jordano; Elke Mulders Ivancheva, en base ao anteriormente exposto, e relativas a: incumprimento da porcentaxe esixida polo art.155.1 da LOUG; introdución de criterios de compensación distinto do valor das fincas aportadas; prima de risco; principios de publicidade e concorrencia na contratación por parte da Xunta de Compensación; agrupación de interese colectivos; proposta de reparcelación que implique menor contraprestación económica dos xuntacompensantes como criterio para determinar as fincas resultantes e as adxudicacións; dereitos dos propietarios minoritarios: non previsión de mecanismo que permita aos socios introducir na orde do día temas que estimen oportunos e definición de propietario minoritario. Cuarto. –Aprobar definitivamente os Estatutos e Bases de Actuación da Xunta de Compensación do sector de solo urbanizable delimitado “Ponte do Porto” do Concello de Camariñas. Quinto. –Requirir aos propietarios afectados para que se constitúan en Xunta de Compensación no prazo máximo dun mes a contar desde a notificación da aprobación definitiva. Sexto. –Designar como representante do Concello no órgano reitor da Xunta de Compensación ao Alcalde-Presidente do Concello de Camariñas, Leiza Ferriol Egorova e no caso de non poder asistir acudirá o Concelleiro, Juan Carlos Canosa Marcote. Sétimo. –Publicar o acordo de aprobación definitiva no Boletín Oficial da Provincia, de conformidade co art.162.4 do 3288/1978, do 25 de agosto, polo que se aproba o regulamento de xestión urbanística para o desenvolvemento e aplicación da lei do solo e de ordenación urbana”. O que se notifica aos efectos oportunos, significando que de conformidade co art.155.3 da Lei 9/2002, do 30 de decembro, de ordenación urbanística e protección do medio rural de Galicia, a Xunta de Compensación deberá de constituíse no prazo dun mes, desde a aprobación definitiva dos estatutos e bases de actuación. Así mesmo e de conformidade co art.156 da Lei 9/2002, do 30 de decembro, de ordenación urbanística e protección do medio rural de Galicia, se comunica que como propietario do polígono, poderá incorporarse con igualdade de dereitos e obrigas á Xunta de Compensación, dentro do prazo dun mes, a partir da notificación/publicación do presente acordo de aprobación definitiva dos estatutos e bases de actuación. Transcorrido dito prazo, a incorporación só será posible se non entorpece o desenvolvemento do proceso e o aproba a Xunta de Compensación de conformidade cos seus estatutos. A falta de incorporación autoriza á Xunta de Compensación a solicitar a expropiación das fincas, ou ben a súa ocupación na forma prevista no art.156 da Lei 9/2002, do 30 de decembro, de ordenación urbanística e protección do medio rural de Galicia. RECURSOS: Contra este acordo, que pon fin á vía administrativa, poderá interpoñerse potestativamente recurso de reposición ante o órgano que a ditou o acto. O prazo para interpoñer o recurso de reposición será dun mes, contando desde a data de notificación/publicación do presente acordo, non podendo interpoñer recurso contencioso- administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contencioso-administrativa podendo interpoñer recurso contencioso-administrativo no prazo de dous meses, contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, do 13 de xullo. O recurso contencioso-administrativo pode interpoñerse directamente ante o Xulgado do Contencioso-Administrativo correspondente no prazo de dous meses contados desde o día seguinte o da notificación/publicación do presente acordo. Así mesmo poderá utilizar calquera outro recurso que estime pertinente e exercer as accións que procedan ante a xurisdición competente. Camariñas, a 31 de xaneiro de 2014. O alcalde Asdo.: Manuel Valeriano Alonso de León